Taoizmus

Prívrženci

Počet taoistov nie je známy, pretože nemáme presnú definíciu taoizmu, a v Číne sú zakázané prieskumy súkromnými organizáciami. Napriek komunistickému zriadeniu Číny sa odhaduje, že k čínskemu ľudovému náboženstvu sa hlásia stovky miliónov ľuďí, pričom za taoistov by sa označilo rádovo menej číňanov.
Taoizmus je rozšírený mimo Číny tam, kde prenikla čínska kultúra: Taiwan, Malajzia a Singapur. Taoistická literatúra a umenie ovplyvnili Kórejskú, Japonskú a Vietnamskú kultúru.

Náboženský taoizmus

Taoizmus nikdy nebol jednotným náboženstvom a skladá sa z rozdielnych učení, založených na rozdielnom poznaní. Preto rôzne vetvy taoizmu sa od seba môžu veľmi líšiť vo viere. Napriek tomu existujú zvyky ktoré spájajú rozdielne školy.
Okrem čínskeho náboženstva, rôzne rituály a cvičenia majú podľa taoistov pozitívny efekt na zdravie (a môžu viesť až k nesmrteľnosti), môžu nadviazať spirituálne človeka s vesmírnymi silami a môžu otvoriť dvere k spirituálnym cestám. Tieto koncepty spájajú taoistické smery.

Náboženský taoizmus

Tradičné čínske náboženstvo je polyteistické. Bohovia sú zoradení do nebeskej služby, ktorá je odrazom byrokratického usporiadania imperiálnej Číny. Bohovia môžu postupovať vyššie a nižšie v tomto usporiadaní, a o mnohých sa hovorí, že boli raz ľuďmi. Konkrétni bohovia sa líšia v závislosti od jednotlivých častí Číny a takisto sa menili aj v histórii.
Náboženstvo nie je jednotné. Medzi ľuďmi napríklad zastáva najvyššie miesto Yu Di, kým taoistická škola Tianši popisuje na najvyššom mieste medzi Bohmi zbožteného Lao-c’ (Laojun – Pán (Boh) Lao) spolu s Yu-ch'ing, Shang-ch'ing a T'ai-ch'ing.

Filozofický taoizmus

Niekoľko nesmrteľných ľudí a záhadných mystických postáv je opísaných v Chuang Tzu, a v Tao Te ťingu. Tieto postavy sa nestali uctievanými – hlavná ústredná sila Tao sa nemôže porovnávať so západnými náboženstvami. Tao nie je osobná, a nie je to nemeniaca sa spirituálna bytosť, ako napr. Atman. Tao sa nasleduje, ale neuctieva, jednoducho povedané znamená prirodzený vývin sveta. Ísť na ceste Tao, neznamená zjednotiť sa s nejakým duchom v zmysle hinduizmu, ale žiť život, ktorý sa mení a rešpektuje zmeny v prírode – nestály a pružný.

Náboženský taoizmus

Všetky formy čínskeho tradičného náboženstva používajú baibai – skláňanie sa pred oltárom, s kadidlovou paličkou v ruke. Tento obrad sa môže vykonávať všade – doma, v chráme, vonku – a hocikým. Oltár môže obsahovať niekoľko bohov alebo starých textov. Tento zvyk sa zvyčajne vykonáva počas niektorých špeciálnych dní v čínskom kalendári.
V niektoré dni sa môže obetovať jedlo bohom, alebo duchom zosnulých. Obetuje sa napríklad prasa, kačica, alebo ovocie. Ako obeta sa tiež spaľuje zvláštná papierová bankovka, ktorá sa spálením prenesie do spirituálneho sveta, kde ju použijú duchovia zosnulých.
V niektoré dni sa uskutočňujú veselosti na uliciach miest a dedín. Zahŕňajú lode pokryté kvetmi, z ktorých hrá ľudová hudba, tance ľudí prezlečených ako drakov a levov na uliciach, bábky v ktorých sa nachádzajú ľudia, a ktorí si ničia kožu nožmi a palanquíni, ktorí nosia božské obrazy. Zvláštnosťou je, že sa ľudia, ktorí tieto umenia predvádzajú nepovažujú za umelcov, ale za v tom čase ovládaných daným bohom.
Veštenie, astrológia sú dlhodobo súčasťou čínskej a taoistickej tradície.
Meditácia je súčasťou taoistickej tradície. Zameriava sa na kontrolu telesných tekutín ako moč, pot a dýchanie. Praktizuje vizualizáciu niektorých orgánov ako imaginárne prepojených s konkrétnym bohom, bohmi, alebo nebeským telom. Zahŕňa tiež nebeské výpravy cez Veľký Pól, ktorý je dosiahnutý šamanským tancom "Krok Wu".

Filozofický taoizmus

Najčastejšou aktivitou medzi filozofickými taoistami je čítanie a písanie textov. Filozofický taoizmus sa síce vo zvykoch prelína s náboženským, ale napr. najvýznamnejší filozof, ktorý sa zaoberal textom Lao-c’ – Wang Bi, bol konfuciánom.
Pre väčsinu vzdelaných číňanov, sa život delil na sociálnu oblasť, kde prevládal konfucionizmus, a súkromnú, kde prevládal taoizmus. Noc a exil boli časmi na kultiváciu taoizmu a čítania Lao-c’. Vzdelanci väčšinou zasvätili život umeniu – kaligrafii, maľovaniu, poézii, alebo histórii a medicíne.
Ochutnávači vína je populárny obraz, ktorý opisoval vzťah taoizmu k ostatným čínskym náboženstvám a má viacero výkladov.

Filozofický taoizmus

Filozofický taoizmus sa sústredí na Tao Te ťing a Chuang Tzu, niekedy aj Lie Tzu.

Symboly

Taoisti majú množstvo symbolov, najčastejším je čínsky znak pre Tao. Veľa ľudí považuje Tchaj-ťi tchu za taoistický znak. Kým väčšina taoistov ho používa, treba povedať, že je zároveň aj konfuciánskym znakom, ako aj znakom používaným číňskym náboženstvom.
Taoistické chrámy mávajú štvorcové, alebo trojuholníkové vlajky. Slúžia nielen ako dekorácia a znak, ale aj ako talisman, a obsahujú zvyčajne nejaký mystický nápis alebo diagram. Za stožiar sa často používa kmeň stromu.
Taoistické chrámy používajú čínskych drakov a vtákov Fenghuang, zostavených z viacfarebných keramických kachličiek ako dekoráciu striech. Spolu vytvárajú vzťah jin a jang (Fenghuang ako analógia jin).